CELEX: 32012R1265
Language: hu
Date: 2012-12-17 00:00:00
Title: A Bizottság 1265/2012/EU végrehajtási rendelete ( 2012. december 17. ) a 837/2012/EU végrehajtási rendeletnek az Aspergillus oryzae (DSM 22594) által termelt 6-fitáz baromfik, elválasztott malacok, hízósertések és kocák takarmány-adalékanyagaként felhasznált készítményének (az engedély jogosultja a DSM Nutritional Products) legkisebb aktivitása tekintetében történő módosításáról  EGT-vonatkozású szöveg

22.12.2012   
            
            
               HU
            
            
               Az Európai Unió Hivatalos Lapja
            
            
               L 356/61
            
         A BIZOTTSÁG 1265/2012/EU VÉGREHAJTÁSI RENDELETE
   (2012. december 17.)
   a 837/2012/EU végrehajtási rendeletnek az Aspergillus oryzae (DSM 22594) által termelt 6-fitáz baromfik, elválasztott malacok, hízósertések és kocák takarmány-adalékanyagaként felhasznált készítményének (az engedély jogosultja a DSM Nutritional Products) legkisebb aktivitása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               A 837/2012/EK bizottsági végrehajtási rendelet (2) tíz évre engedélyezte az „állattenyésztésben alkalmazott adalékok” adalékkategóriába tartozó, az Aspergillus oryzae (DSM 22594) által termelt 6-fitáz enzimkészítmény (EC 3.1.3.26) baromfik, elválasztott malacok, hízósertések és kocák takarmány-adalékanyagaként való használatát.
            
         
               (2)
            
            
               Az engedély jogosultja az 1831/2003/EK rendelet 13. cikke (3) bekezdésének megfelelően az érintett készítmény engedélyezése feltételeinek módosítását javasolja az érintett készítmény esetében, egy új szilárd formuláció hozzáadásával, amely legkisebb aktivitása 10 000 FYT/g. A kérelemhez csatolták a kérelmet alátámasztó adatokat. A Bizottság továbbította a kérelmet az Európai Élelmiszerbiztonsági Hatóságnak (a továbbiakban: Hatóság).
            
         
               (3)
            
            
               2012. május 24-i véleményében (3) a Hatóság megállapította, hogy az új szilárd enzimformuláció előreláthatólag nem jelent olyan kockázatot a célszervezetekre, a fogyasztókra, a felhasználókra és a környezetre nézve, amelyet eddig még nem vizsgáltak, és hatékonynak bizonyul 10 000 FYT/g legkisebb aktivitás mellett. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyag esetében alkalmazott analitikai módszerről szóló jelentést.
            
         
               (4)
            
            
               Az 1831/2003/EK rendelet 5. cikkében előírt feltételek teljesülnek.
            
         
               (5)
            
            
               A 837/2012/EU végrehajtási rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 837/2012/EU végrehajtási rendelet melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában történő kihirdetése utáni huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 17-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  OJ L 252., 2012,9.19., 7. o.
   
      (3)  EFSA Journal 2012; 10(6):2730.
   
      MELLÉKLET
      A 837/2012/EU végrehajtási rendelet mellékletének helyébe a következő szöveg lép:
      
         
            „MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Felső korhatár
                     
                     
                        Minimális tartalom
                     
                     
                        Maximális tartalom
                     
                     
                        További rendelkezések
                     
                     
                        Az engedély lejárta
                     
                  
                        Aktivitási egység/kg 12 %-os nedvességtartalmú teljes értékű takarmányban
                     
                  
                        
                           Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok
                        
                     
                  
                        4a18
                     
                     
                        DSM Nutritional Products
                     
                     
                        6-fitáz (EC 3.1.3.26)
                     
                     
                        
                                     
                                 
                                 
                                    
                                       Az adalékanyag összetétele
                                    
                                    Az Aspergillus oryzae által termelt 6-fitáz készítmény (EC 3.1.3.26)
                                    (DSM 22594), amelynek minimális aktivitása:
                                    
                                                 
                                             
                                             
                                                10 000 FYT (1)/g szilárd formában
                                             
                                          
                                                 
                                             
                                             
                                                20 000 FYT/g folyékony formában
                                             
                                          
                              
                                     
                                 
                                 
                                    
                                       A hatóanyag jellemzése
                                    
                                    Az Aspergillus oryzae (DSM 22594) által termelt 6-fitáz (EC 3.1.3.26)
                                 
                              
                                     
                                 
                                 
                                    
                                       Analitikai módszer
                                        (2)
                                    
                                    A 6-fitáz mennyiségi meghatározására takarmányban:
                                    Kolorimetriás módszer a 6-fitát által a fitátból (ISO 30024:2009) felszabadított szervetlen foszfát mérésére.
                                 
                              
                     
                        Baromfi
                        Hízósertések
                        (Elválasztott)
                        malac
                     
                     
                        —
                     
                     
                        500 FYT
                     
                     
                        —
                     
                     
                        
                                    1.
                                 
                                 
                                    Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                                 
                              
                                    2.
                                 
                                 
                                    Ajánlott adagolás a teljes értékű takarmányban kilogrammonként:
                                    
                                                —
                                             
                                             
                                                malacok (elválasztott) és hízósertések: 500–4 000 FYT,
                                             
                                          
                                                —
                                             
                                             
                                                kocák: 1 000–4 000 FYT.
                                             
                                          
                              
                                    3.
                                 
                                 
                                    Olyan takarmányban alkalmazandó, amely több mint 0,23 % fitin-kötésben lévő foszfort tartalmaz.
                                 
                              
                                    4.
                                 
                                 
                                    Biztonsági előírás: használatkor védőmaszk, védőszemüveg és védőkesztyű viselése kötelező.
                                 
                              
                                    5.
                                 
                                 
                                    Maximum 35 kg-os elválasztott malacok esetében történő alkalmazásra.
                                 
                              
                     
                        2022. október 9.
                     
                  
                        Kocák
                     
                     
                        1 000 FYT
                     
                  
      
      
         (1)  1 FYT az az enzimmennyiség, amely 5,0 mM fitátkoncentráció, 5,5 pH-érték és 37 °C mellett percenként 1 μmol szervetlen foszfátot szabadít fel fitátból.
      
         (2)  Az analitikai módszerek részletes leírása a referencialaboratórium weboldalán található: http://irmm.jrc.ec.europa.eu/EURLs/EURL_feed_additives/Pages/index.aspx”